Ана Ахматова
Вечерен час над масата. Блести…

Превод от руски: Иван Николов, 1974

chitanka.info

Вечерен час над масата. Блести

непоправимо листа бял. На Ница,

на летен пек мимозата дъхти.

И в лунен лъч лети огромна птица.

Пристегнала косите си за сън,

като че утре ще ми бъдат нужни,

аз гледам през прозореца навън

към залива, към пясъците южни.

Човекът придобива странна власт,

ако веднъж от обич го лишиме.

И даже клепки не повдигам аз,

когато произнасяш мойто име.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.